खामानि हारिमुवासो हारिखौ फोथांनानै लाखिनायाव हेफाजाब होयो। बिनिखायनो खामानि हारिमुनि मोनसे बाहागो औवाजों हेबनाय हारिमुवाबो जोंनि एंगार जायै हारिमु। नङाबा फैगोन समफोराव बर’नि आयजें-आयला फोर हेबनाय हुदाया गोमोर लाङोब्ला हारिहा बुरखांफिननो गोब्राब जागोनखौ नुहुरो। बिनिखायनो दानि जोंनि बर’ लाइमोनफोरा गामिनि सोरबा गोरों सुबुंनि सेराव थांनानै औवाजों हेबनायनि खायदाफोरखौ गावनि आरो हारिनि थाखाय सोलोंनानै लानाया गाहाम। जिखियानो जाया मानो बेफोर राहाखौ खालामनो जों साफ्रोमबो नाजानानै बर’खौ मोनसे गेरेमसा हारि दानायाव थुलुंगा होनो हानायनि सम जाबाय।